**Razpis za inšpektorje za prehrano**

Komisija za prehrano je s strani Ministrstva za delo, družino, socialne zadeve in enake možnosti pooblaščena, da izvaja nadzor nad ponudniki subvencionirane študentske prehrane. Sam nadzor se izvaja preko inšpektorjev za prehrano.

Komisija za prehrano ŠOU v Ljubljani tako išče nove kandidate za opravljanje dela inšpektorja za prehrano na geografskem področju Ljubljane, Dolenjske in Gorenjske. Delo obsega opravljanje kontrolnih pregledov v lokalih, ki nudijo subvencionirano študentsko prehrano.

Narava dela inšpektorja za prehrano zahteva naslednje kompetence:

* vestnost
* natančnost
* korektnost
* komunikativnost
* možnost opravljanja približno desetih ali več kontrolnih pregledov mesečno

 Pogoja za delo:

* status študenta Univerze v Ljubljani ali Fakultete za podiplomski humanistični študij ali Šolskega centra za pošto, ekonomijo in telekomunikacije ali Visoke strokovne šole risanja in slikanja ali Fakultete za državne in evropske študije in
* upravičenost do subvencionirane študentske prehrane

Na razpis se lahko prijavite tako, da na naslov Komisija za prehrano, ŠOU v Ljubljani, Pivovarniška ulica 6, 1000 Ljubljana in s pripisom »razpis za inšpektorje« pošljete:

* **kratek življenjepis** (poudarite izkušnje, ki kažejo na pridobitev zgoraj navedenih kompetenc)
* **motivacijsko pismo**, v katerem navedite zakaj ste ravno vi primerni za opravljanje tega dela
* **fotokopijo ali originalno potrdilo o šolanju**

Kratek življenjepis in motivacijsko pismo pošljite **tudi** v elektronski obliki na spletni naslov prehrana@sou-lj.si.

Čas za prijavo se izteče v petek, **25. 11. 2016**, vendar bomo veseli, če bomo vašo prijavo prejeli že predčasno. Komisija za prehrano ŠOU v Ljubljani bo prispele prijave za delovno mesto Inšpektorja za prehrano obravnavala in ožji izbor kandidatov tudi povabila na razgovor.

Za vsa pojasnila in dodatne informacije se lahko obrnete na Komisijo za prehrano ŠOU v Ljubljani preko elektronske pošte prehrana@sou-lj.si.

Petra Krulc

Predsednica Komisije za prehrano

ŠOU v Ljubljani